Hier kiep – kiep
Nou gaat ek kiep. Hier oor die rekenaar teem ou Janis Joplin die Liewe Heer moet haar 'n Merceidies Benz gee–nee wat Pearl, werk vir die blerrie kar, hy kom nie so maklik nie!
Goeie nag blog land! Sweet dreams!
Ja, pop bars my borrel. Fokkitie fok. Was dit Jonathan Kaplan se beste vertoning as skeidsregter? Nie dat die saak sou maak aan wie die wedstryd wen nie, van sy beslissings teen die Bulle was vir my ewe vreemd, maar dit sou dalk die frustrasie vlak verminder het. Nou ja, as jy teen die beste skrumskakel in die wêreld speel, teen die beste slotpaar in die wêreld, teen 'n losskakel wat nie 'n voet verkeerd sit nie en dodelik pale toe skop, teen die grootste skare fanatici, met 'n losskakel wat meer ten gunste van die opponente gespeel het, sy nuwe span né, (jammer vir die insinuasie, ek bedoel dit nie), moet jy wragtag goed wees om te wen. Nietemin, die Cheetahs is nog steeds die beste span! Go Cheetahs, ek staan en val nog steeds by julle, van toentertyd se Vrystaat, tot in aller ewigheid!
Ossies teen die Bulle
2005, wonderjaar, annus mirabilis, toe een Os 15 Bulle op hul moer gespeel het. Gaan Os se Ossies dit weer doen? Die wind waai effe wes, hulle speel immers teen die Springbokke, maar hulle kan. Die Cheetahspan is soos 'n gebruikte kondoom, jy mors nie met hom nie. Ek, vir een, staan agter die Cheetahs, wen of verloor. Maar wen sal darem baie lekkerder wees!
'n Engeleskaar op my voorstoep.
"Middag Baas. Baas ek is Abraham. Ek soek skrop. My kinders is honger, daar is nie kos by my huis nie. Ek sal die kar was, ek soek net geld vir pap en paraffien."
"Ek het nie werk vir jou nie, Abraham. Ek het 'n man wat my help, maar ek sal vir jou kos gee"
"Middag Baas. Ek is Daniël'
Ek is Ezekiel
Ek is Isak
Ek is Jakob
Ek is Johannes
Ek is Job
Ek is Petrus
Ek is Zagaria
Ek soek skrop. Ek loop die hele dag, ek kry niks. My kinders is honger, daar is nie kos by my huis nie. Ek sal die kar was, ek soek net geld vir pap en paraffien"
"Middag Baas. My naam is Gabriël"
Weer eens, sorry vir die kak uitleg, te danke aan Letter fokken trash
Anner baas draai mantel (Lees saam met Abel die Cheetah)
"Middag Abel! Hoe gaan dit?"
"Eeeh Baas! Gaan goed Baas"
"Jy het die tuin mooi opgeruim na die hael Abel. Ek het 27 sakke blare laat wegry"
"Ek sê jy het die tuin mooi skooongemaak. Dit was twenty seven plastics vol blare"
"Kaniti. Jy het hard gewerk, dankie"
"Want ek sê ok dankie by die Baas. Jy help my altyd"
"Ons help mekaar, Abel. Ek sien jy het nou 'n Bulls rugbyhemp aan. Is jy nou 'n Bulls supporter"
"Baas?" Fokkit Abel!
"Ek sê ek sien jy het vandag 'n ander hemp aan. Nou die dag het jy 'n Cheetah hemp aangehad"
"Nou watter team support jy?"
"Ek support die Bucs, Baas"
"O, ok. Maar waar kry jy die Bulls hemp"
"Dis daai anner baas, Baas. Hy sê hy laaik nou weer daai anner hemp wat hy my gegee het, daai hemp van die Cheetahs, hy vat hom terug, hy gee my die hemp".
"Laaik jy hierdie blou hemp?"
"Nee Baas, ek laaik hom fokkol"
"Mooi Abel! More koop ek vir jou 'n nuwe Cheetah hemp!"
"Want ek sê dankie, Baas"
Lewies se lekker luister liedjies
Ja, vir my is hulle lekker, so ietwat uit die oude doos, maar nog steeds lekker om na te luister.
L Like a rolling stone Bob Dylan
E End of the Line Travellin' Wilburys
W With a little help from my friends Joe Cocker
I It's my heart Francoise Hardy
E Elberta Eric Clapton
S Sultans of swing Dire Straits
Lewies is in die wolke
Dis wat die wekradio se rooi liggies my vertel.
"Jissie, Vroukie, skuif bietjie op! Ek het nie meer plek om te lê nie!" sê ek so half fluisterend. Sy moet hoor en reageer, maar ek wil haar darem nou nie wakker maak nie.
Sy reageer onmiddellik. "Mmmprprmm!"murmel sy en du stywer teen my aan. Sy wen so 1cm veld. Ek druk versigtig terug maar in 'n verrassingskuif draai sy halfpad om na my en wen nog 'n sentimeter.
"Fokkit Vroukie" my fluistering is nie meer heeltemal fluisterend nie. "Lê soontoe! Ek het nie plek nie!"
Vroukie haal diep asem en sug behaaglik.
So gaan ek nie my verlore lêplek herwin nie. Ek trap vas en druk ferm teen haar. My toonaels grou grrts grrts in die laken in. Sy rol effens weg en ek wen veld. Net toe ekontspan kom sy met 'n hernieude aanslag en skuif half onder my in. Ek hang nou soos 'n vlermuis aan die kant van die bed.
Voor jy kan sê "Touch, pause, engage" slaan ek terug met 'n stewige regterskouer, maar in 'n klassieke Os du Randt skuif swaai sy die skrum en sit 'n onverwagse romaalbeweging aan die gang. Voordat ek my kan posisioneer teen die aanslag is ons terug in my doelgebied. "Beassst!!!" sing die tinnitus in my ore.
Dan sê sy, " More Skapie! Maar jy slaap te lekker vanoggend! Rustige nag gehad?"
Ek kyk op en sien haar waar sy hier by die bed staan met koffie in die hand. "Jy sal moet roer, die kallers suip uit!"
Dan het ek tog uiteindelik aan die slaap geraak.
"Nee, Vroukie, ek het nie 'n rustige nag gehad nie. Jy het heel nag hier half bo-op my gelê. Ek het g'n plek gehad nie"
"En 'n goeie more vir jou ook, Lewies"
"More Vroukie. Vir wat druk jy my die heel nag so van die bed af?"
"Ek het jou al lankal gesê die matras is hol gelê. Ons rol in die nag na mekaar toe"
"Die matras is so te sê splinternuut. Van wat sal hy nou al hol gelê wees?"
"Sê jy vir my! En die matras is nie so te sê splinternuut nie. Ek het die faktuur gaan uitgrawe. Ons het hom in 1995 gekoop. Dis hoog tyd dat hy vervang word"
"Hulle maak ook nie meer die goed soos in die ou dae nie, " brom ek. "Dis vandat daar inner springs en coil springs en sulke goed in die matrasse gesit word dat dit nie meer hou nie. Daai outydse klaaperhaar matrasse waarmee ek grootgeword het was die beste."
" Jaaa, Skapie. Is net so"
So dwaal ons van winkel tot winkel en swerf op die internet rond. Die een is beter as die ander, die een het 'n 2 jaar vervangingswaarborg, die ander 5 jaar. Die een kos dit die ander dat. Maar dan neem ons die gewigtige besluit.
Die volgende middag word die matras afgelewer, sommer met 'n nuwe basis ook. Vroukie maak flink bed op.
"Ek het ook vir ons nuwe kussings gekoop, die ander was al so uit fatsoen uit"
Slapenstyd lê Vroukie al in die bed en lees toe ek uit die badkamer kom.
"En toe, "vra ek, "hoe's die nuwe matras?"
"Kom probeer self," nooi sy. Hoor ek iets in haar stem, dalk 'n vaag bedekte uitnodigning?
"Kom sweef saam met my op cloud nine," sê sy en klap-klap op die bed, "maar versigtig nê, onthou, die matras moet nog lank hou!"